**Personas datu apstrādes paziņojums personāla atlases nodrošināšanai**

**I Darbības joma un mērķis**

1. Personas datu apstrādes paziņojums personāla atlases nodrošināšanai piemēro attiecībā uz fiziskajām personām (turpmāk – Jūs vai pretendents) personāla atlases procesā. Tās mērķis ir sniegt informāciju pretendentiem par personas datu apstrādes nolūku, tiesisko pamatu, apstrādes apjomu un apstrādes termiņu Pašvaldībā.

2. Personāla atlases vajadzībām uz vakanto amatu vai atbilstoši darba sludinājumā norādītajiem mērķiem un tiesisko interešu nodrošināšanai, ciktāl tās saistītas ar personāla atlasi.

**II Kāds ir personas datu apstrādes tiesiskais pamats?**

3. Tiesiskais pamats personas datu apstrādei ir Regulas 6.panta 1.punkta a), b), c) un f) apakšpunkts.

**III Kāds ir personas datu apstrādes laika posms?**

4. Gadījumā, ja darbinieku atlases procesā pretendents netiek pieņemts darbā, personas dati tiks glabāti Pašvaldībā ne ilgāk kā sešus mēnešus. Kad personāla atlase uz konkrēto amatu tiek pabeigta, Pašvaldība iznīcina visu saņemto informāciju par pretendentu, ar kuru netiek noslēgts darba līgums. Pašvaldība var saglabāt informāciju par šādu pretendentu (piemēram, ar mērķi piedāvāt amatu nākotnē), ja pretendents devis savu piekrišanu, šādā veidā radot tiesisku pamatu datu apstrādei. Šādā gadījumā piekrišanas veidlapā pretendents pats nosaka glabāšanas termiņu, vai iepazīstas ar kārtību, kā pieprasīt atsaukt doto piekrišanu.

5. Gadījumā, ja Pašvaldība saņems sūdzības par konkrēto atlases procesu, tad visa atlases procesā apstrādātā informācija tiks saglabāta līdz sūdzības izskatīšanas un galīgā noregulējuma spēkā stāšanās brīdim, piemēram, tiesas sprieduma spēkā stāšanās brīdim.

**IV Kurš piekļūst informācijai un kam tā tiek izpausta?**

6. Visi amata pretendenta sniegtie dati būs pieejami tikai tiem atbildīgajiem darbiniekiem, kuriem ir šādas piekļuves tiesības saskaņā ar amata aprakstu.

7. Pašvaldība nodod pretendentu personas datus trešajām personām tikai pēc viņu pamatota pieprasījuma, ārējos normatīvajos aktos noteiktajā kārtībā un tam nepieciešamajā apjomā, kā arī ārējos normatīvajos aktos noteiktajos gadījumos Pašvaldības likumīgo interešu aizsardzībai.